Soveel geregistreer om in munisipale verkiesing te stemFoto: Maroela Media Mosotho Moepya, hoofkiesbeampte, het die kieserslys geverifieer en dit bevat die name van 26,3 miljoen Suid-Afrikaners wat op 3 Augustus hul kruisies sal mag trek. Volgens die OVK het 11,3% meer mense geregistreer om in vanjaar se munisipale verkiesing te stem as in 2011. “Ongeveer 55% (14,47 miljoen) van kiesers is vroue en 45% (11,87 miljoen) is mans. Gauteng het die meeste kiesers, naamlik 6,2 miljoen, gevolg deur KwaZulu-Natal met 5,4 miljoen, die Oos-Kaap met 3,3 miljoen, die Wes-Kaap met 3 miljoen, Limpopo met 2,5 miljoen, Mpumalanga met 1,9 miljoen, Noordwes met 1,7 miljoen, die Vrystaat met 1,4 miljoen en die Noord-Kaap met 621 310 kiesers.” Die kieserslys sal van Vrydag af by OVK-kantore landwyd beskikbaar wees vir inspeksie.